Երկրորդը՝ երկրի բազմակողմանի ոլորտներու զարգացման սուրիահայութեան բերած կարեւոր ներդրումին ընդգծումն է, պատերազմի թէ խաղաղութեան տարիներուն հաւասարապէս: Երբ յիշեալ ներդրումին ակնարկութիւն կ՛ընէ երկրի առաջին դէմքը սուրիահայ համայնքի ներկայացուցիչներուն հետ հանդիպման ընթացքին, եւ ապա գործնական քայլերով կը շեշտադրէ այդ ներդրումին կարեւորութիւնը, առաւել մեծ պատասխանատուութիւն մը բեռցուած կ՛ըլլայ սուրիահայութեան ուսերուն, բնականաբար, վերանորոգ թափով շարունակելու իր երթը եւ աշխատանքային նորովի կշռոյթով մաս կազմելու երկրի վերականգնումի գործընթացին: